text: Esbjerg-hjælp til græske strejkende 
  24 april 2012 kl. 11.05
  Fagforeningen 3F Esbjerg Transport har bevilget et symbolsk støttebeløb på 1.000 kroner til strejkende græske stålarbejdere
  Den græske krise rammer mange hårdt. På stålfabrikken Elliniki Halivurjia i Athen er 400 arbejdere blevet stillet overfor et krav om "en halvering af lønnen, en produktionsstigning på 30 % samtidig med at 70 stålarbejdere blev fyret" ifølge 3F.
  
  Stejket i et halvt år
  Strejken har nu varet i et halvt år. 
  - De græske stålarbejderes kamp ser vi som et centralt og nødvendigt element i kampen mod, at regningen for den europæiske krise skal finansieres ved angreb på arbejdernes rettigheder og aftaler.
  De græske stålarbejderes kamp er også vores kamp, siger fagforeningsformand Henning Overgaard.
  